የኢትዮጵያ ፕሪሚየር ሊግ 27ኛ ሳምንት ጨዋታዎች
የኢትዮጵያ ፕሪሚየር ሊግ
የ27ኛ ሳምንት ጨዋታዎች በመዲናዋና በክልል ከተሞች ነገ እና እሁድ ስምንቱም ጨዋታዎች የሚካሄዱ ሲሆን፤ እሁድ ግንቦት 24 ቀን 2011 ዓ.ም
ከቀኑ አስር ሰዓት ኢትዮጵያ ቡና ከመቐለ 70 እንድርታ በአዲስ አበባ ስታዲየም የሚያደርጉት ፍልሚያ የሊጉ የሳምንቱ ትልቁ ጨዋታ ነው፡፡ በደረጃ ሰንጠረዡ አናት ላይ ያሉ ክለቦች የሊጉን ዋንጫ ለማንሳት በሚያደርጉት ትንቅንቅ በክለቦቹ መካከል ያለው የነጥብ ልዩነት መጥበቡን ተከትሎ በፕሪሚየር ሊጉ ፉክክሩ እየተፋፋመ መጥቷል። በመሆኑም ነገ በሊጉ መርሐ ግብር መሰረት ሶስት ጨዋታዎች የሚካሄዱ ሲሆን፤ ወልዋሎ አዲግራት ዩኒቨርሲቲ ከአዳማ ከተማ እና ወራጅ ቀጠና ላይ የሚገኘው ደቡብ ፖሊስ ከሀዋሳ ከተማ በተመሳሳይ ሰዓት ከቀኑ ዘጠኝ ሰዓት የሚፋለሙ ይሆናል። ወራጅ ቀጣና ላይ የሚገኘው መከላከያ ከሲዳማ ቡና በአዲስ አበባ ስታዲየም በዚሁ እለት ምሽት 11 ሰዓት ግጥሚያቸውን ያከናውናሉ። ሊጉ እሁድ እለት ቀጥሎ ሲውል አምስት ጨዋታዎች ይካሄዳሉ፡፡ ወራጅ ቀጣና ውስጥ የሚገኘው ደደቢት ከቅዱስ ጊዮርጊስ፣ ወላይታ ድቻ ከጅማ አባ ጅፋር፣ ድሬዳዋ ከተማ ላለመውረድ ከሚታገለው ከስሑል ሽረ እንዲሁም በአማራ ክልል ደርቢ አፃዎቹ ፋሲል ከነማ ከጣና ሞገዶቹ ባህርዳር ከተማ በተመሳሳይ ሰዓት ከቀኑ ዘጠኝ ሰዓት የሚፋለሙ ይሆናል። የኢትዮጵያ ፕሪሚየር ሊግን አፃዎቹ ፋሲል ከነማ በ49 ነጥብ
ሲመራ፤ መቐለ 70 እንደርታና ሲዳማ ቡና በእኩል 49ነጥብ በአፄዎቹ ፋሲል ከነማ በጎል ክፍያ ተበልጠው ሁለተኛና ሶስተኛ ደረጃን ይዘው ይከተላሉ። በአንፃሩ መከላከያ፣ ደቡብ ፖሊስ እና ደደቢት ደግሞ ከ14ኛ
እስከ 16ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጣና ውስጥ ይገኛሉ፡ የፕሪሚየር ሊጉን
ኮከብ ጎል አግቢነት
የመቐለ 70 እንደርታው አማኑኤል
ገብረሚካኤል እና የሲዳማ
ቡናው አዲስ ግደይ
በእኩል 15ጎሎች ሲመሩ፤
የፋሲል ከነማው ሙጂብ
ቃሲምና የደቡብ ፖሊሱ
ሄኖክ አየለ በእኩል
12ጎሎች ይከተላሉ። እንዲሁም
የመከላከያው ምንይሉ ወንድሙ
በ11 ጎሎች ሶስተኛ
ደረጃን ይዞ ከፍተኛ
ጎል አስቆጣሪነቱን እየተከተለ
ይገኛል።አዲስ ዘመን ግንቦት 22/2011